सूरत। पांडेसरा में रहने वाले एक मिल मजदूर को डेढ़ साल से चक्कर आ रहे थे, इसके लिए पत्नी पति को लेकर एक तांत्रिक के पास गई। तांत्रिक ने पति को ठीक करने के एवज में पत्नी और उसकी बेटी को डेढ़ साल तक अपनी हवस का शिकार बनाया। आखिर में नौंवी कक्षा में पढ़ने वाली बेटी ने टीचर को अपनी पीड़ा बताई, तो तांत्रिक का भांडा फूट गया। बहरहाल वह फरार है। डेढ़ साल तक करता रहा दुष्कर्म…
पांडेसरा के भीडभंजन के पास विनायक नगर में रहने वाले लक्ष्मण नंदनवार मिल में मजदूर हैं। उन्हें डेढ़ साल से चक्कर आने की बीमारी थी। इस बीमारी के इलाज के लिए मां-बेटी चौकबाजार स्थित ख्वाजा दाना की दरगाह में अकमल बाबा के पास गए। अकमल ने उनसे कहा कि तेरे पति पर जादू-टोना का असर है। इसे उतारने के लिए तुम दोनों मेरी हवस का शिकार बनो, तभी लक्ष्मण जिंदा रह पाएगा। इस धमकी से डरकर दोनों ने इसके लिए हामी भर दी।
बेटी ने अपनी पीड़ा टीचर को बताई
नौंवी कक्षा में पढ़ने वाली बेटी गत 14 फरवरी को मातृपूजन के दिन अचानक रोने लगी, तो टीचर ने इसका कारण पूछा, तब बेटी ने अपनी पीड़ा टीचर को बताई। इससे टीचर ने कार्पोरेटर के पास बेटी की हकीकत बताई, इसके बाद अठवा पुलिस स्टेशन में एफआईआर दर्ज की गई। पुलिस ने कार्यवाही करते हुए अकमल के खिलाफ मामला दर्ज किया। मां-बेटी का मेडिकल परीक्षण कराया। बहरहाल अकमल फरार है, उसकी तलाश की जा रही है।
अकमल के घर से कई संदिग्ध चीजें बरामद
अठवा पुलिस ने जब अकमल के घर की तलाशी ली, तब उसके कमरे में लगा कैमरा मिला, जिसमें अकमल के दुष्कर्म का वीडिया था, जिसे बताकर वह मां-बेटी को बताकर दुष्कर्म करता था। इसके अलावा पुलिस ने कंप्यूटर भी जब्त किया।
आगे की स्लाइड्स में देखें PHOTOS...
hin_Deva hin_Deva hin_Deva hin_Deva bho_Deva hin_Deva hin_Deva